เลอรัค

เลอรัค () เป็นเมืองในรัฐบาเดิน-เวือร์ทเทิมแบร์ค ทางตะวันตกเฉียงใต้ของประเทศเยอรมนี ตั้งอยู่ในหุบเขาวีเซอ ใกล้กับพรมแดนประเทศฝรั่งเศสและสวิตเซอร์แลนด์ อุตสาหกรรมหลักของเมืองคือโรงงานช็อกโกแลตยี่ห้อมิลคา (Milka) เมืองมีประชากรทั้งสิ้น 49,213 คน (ค.ศ. 2017)

ชื่อเมืองเลอรัคปรากฎครั้งแรกในเอกสารปีค.ศ. 1102 ในชื่อ ลอร์ราโค (Lorracho) ต่อมาใน ค.ศ. 1403 ก็ได้รับการประกาศเป็นเมืองค้าขายโดยพระเจ้ารูแพร์ทแห่งเยอรมนี